

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 26.martā Nr.164

 (protokols Nr.6, 35.p.)

**Par zemes vienības ar kadastra apzīmējumu 4260 003 0192 sadalīšanu, jauna īpašuma un jaunu zemes vienību izveidošanu**

 Iepazīstoties ar informāciju par Priekuļu novada pašvaldībai piekritīgā zemes īpašuma “Pie Vējdzirnavām”, Liepas pagastā, Priekuļu novadā, ar kadastra numuru 4260 003 0192, robežām un tā grafisko attēlojumu VZD Nekustamā īpašuma valsts kadastra informācijas sistēmā, Priekuļu novada dome konstatē, ka:

1. Pamatojoties uz Liepas pagasta padomes 2008.gada 25.septembra lēmumu Nr. 2.17. protokols Nr.11. 3.1.§) izveidots pašvaldībai piekritīgs zemes īpašums 1,78 ha platībā – “Pie Vējdzirnavām”, ar kadastra numuru 4260 003 0192.
2. Uz zemes vienības atrodas būve-kūts, kuras piederība nav noskaidrota, kā dēļ pašvaldības īpašuma tiesības uz zemes vienību nav iespējams reģistrēt zemesgrāmatā.
3. Likuma “Par pašvaldībām” 14.panta pirmās daļas 2.punkts nosaka, *pildot savas funkcijas, pašvaldībām likumā noteiktajā kārtībā ir tiesības iegūt un atsavināt kustamo un nekustamo mantu, privatizēt pašvaldību īpašuma objektus, slēgt darījumus, kā arī veikt citas privāttiesiska rakstura darbības.*
4. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta trešā daļa nosaka “*zeme, kuras piederība 1940.gada 21.jūlijā nav konstatēta, izņemot zemi, kas saskaņā ar šā panta pirmo un otro daļu ierakstāma zemesgrāmatā uz valsts vai pašvaldības vārda, turpmāk izmantojama zemes reformas pabeigšanai”.*

Ņemot vērā iepriekš minēto un pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 15.panta 2.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta 2.daļas 5.punktu un trešās daļas nosacījumu, 2006.gada 20. jūnija Ministru kabineta noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”, Priekuļu novada domes Tautsaimniecības komitejas 2020.gada 19.marta lēmumu (protokols Nr.3), atklāti balsojot: PAR –12 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce, Dace Kalniņa), PRET –nav, ATTURAS –nav, Priekuļu novada dome **nolemj**:

1. Sadalīt zemes vienību ar kadastra apzīmējumu 4260 003 0192 izveidojot divas jaunas zemes vienības 1,66 ha platībā un 0,12 ha platībā, saskaņā ar pievienoto grafisko pielikumu.
2. Zemes vienību 0,12 ha platībā ar kadastra apzīmējumu 4260 003 0373 un uz tās esošo būvi-kūti reģistrēt jaunā nekustamā īpašumā, kuram piešķirt nosaukumu “Noriņas”.
3. Zemes vienību 0,12 ha platībā ar kadastra apzīmējumu 4260 003 0373 ieskaitīt rezerves zemes fondā.
4. Zemes vienība 1,66 ha platībā ar kadastra apzīmējumu 4260 003 0372 paliek pašvaldībai piekritīgajā zemes īpašumā “Pie Vējdzirnavām” ar kadastra numuru 4260 003 0192.
5. Zemes vienībai ar kadastra apzīmējumu 4260 003 0372 noteikt nekustamā īpašuma lietošanas mērķi – zeme, uz kuras galvenā saimnieciskā darbība ir lauksaimniecība, mērķa kods– 0101.
6. Zemes vienībai ar kadastra apzīmējumu 4260 003 0373 0,12 ha platībā noteikt nekustamā īpašuma lietošanas mērķi – zeme, uz kuras galvenā saimnieciskā darbība ir lauksaimniecība, mērķa kods– 0101.

Domes priekšsēdētāja (paraksts) Elīna Stapulone